
Mga tuta ng Kano 
iU[UKELN NUEUTPELENER PH ESLL 


Twitter/AFL-CIO, Twitter/Raoul Manuel 


Mga Iskirol, Palayasin! Kaliwa: Mga lider manggagawang Pilipino na nagsigapang sa White House para kunin ang pabor 
ni U.S. National Security Advisor Jake Sullivan. Kanan: Kabataan Party List Rep. Raoul Manuel tumanggap ng parangal 


mula sa NGO ng mga imperyalistang Aleman. 


Habang pabagsak ang hegemonya nito at dumadausdos tungo 
sa disintegrasyon ang liberal na kaayusan, ang tugon ng U.S. ay 
patindihin ang presyur sa China at Russia, habang hinihigpitan 
ang kontrol sa mga bansa tulad ng Pilipinas. Ang krisis ng 
imperyalismo ay nagtutulak sa U.S. sa digmaan, kung saan ang 
konsentrasyong militar nito, mula sa East China Sea hanggang 
sa Malacca Strait ay nagsisilbing mga mitsa para sa madugong 
komprontasyon sa China. 

Matatagpuan sa gilid ng South China Sea, tanod ng Pilipinas ang 
pinaka-gamit na rutang pandagat sa mundo, kung saan dinadaanan 
ang karamihan sa suplay ng langis ng China. Sa pinag-aalitang 
karagatan na ito ay ang mayamang pangisdaan, gayundin ang mga 
hindi pa nabubungkal na reserba ngw langis, gas at mineral sa 
ilalim ng dagat. Mula sa Pilipinas, ang U.S. ay may access sa Sila- 
ngang Asya, Timog Silangang Asya at Indian Ocean---ang litoral ng 
pinakamatao at pinaka-aktibong bahagi ng ekonomiya ng daigdig. 

Sa loob ng maraming dekada, suportado ng kaliwa sa Pilipinas ang 
teritoryal na ambisyon ng burgesya sa South China Sea. Ang mga 
pwersa na impluwensiyado ng Communist Party of the Philippines 
(CPP) at ng National Democratic Front (NDF), mga sosyal demo- 


krata at ang burukrasya sa paggawa ay masigasig na nagbigay 
suporta sa kasong legal ng burgesya sa Arbitration Court sa The 
Hague laban sa mga panggigiit sa hangganang pandagat ng China. 
Ang madalas nilang isterikong nasyonalistang kampanya na anti- 
China, katugma ng mga kapitalistang pwersa, sa usapin ng kapu- 
luang Spratly [Kalayaan Island Group] ay nagsilbing pangkubli para 
mas palakasin ng imperyalismong U.S. ang katayuan nito sa rehiyon, 
at sa kalaunan'y makakuha ng access sa siyam na lokasyong militar 
sa ilalim ni Pangulong Ferdinand (Bongbong) Marcos Jr. pama- 
magitan ang Enhanced Defense Cooperation Agreement (EDCA). 

Ang panunumbalik ng mga karapatan sa pagbabase ng U.S. sa 
Pilipinas sa ilalim ng EDCA ay isang milyahe sa kampanyang 
pandigma ng imperyalistang hegemon sa rehiyon. Para sa mga Pili- 
pino, na ginunita ang ika-125 anibersaryo ng Digmaang Pilipino- 
Amerikano noong Pebrero 4, ang EDCA ang pinakabagong imper- 
yalistang pasanin sa masang Pilipino---isang matinding paalala 
na ang Pilipinas ay isang neokolonya ng Amerika, na nagsasarili 
lamang sa pangalan. Gayundin para sa mga manggagawa at mag- 
sasaka ng China, ang mga baseng militar ng U.S. ay kumakatawan 
sa isang malinaw at kasalukuyang banta sa kanilang buhay. 

Ang pag-entrada ng U.S. sa mga base sa Pilipinas ay nagtu- 
tulak sa rehiyon papalapit sa bingit ng digmaan. Ang EDCA ay 
nagbabadya ng matinding paghihirap para sa mga manggagawa at 
masang api ng rehiyon at mundo. Magiging target ang mga base 
sa Pilipinas, at ang kasunod na armadong tunggalian ay wawasak 
sa mga ekonomiya ng Timog Silangang Asya at Australia, kung 
saan ang China ay isang pangunahing kasosyo sa kalakalan. 

Para sa kabataang Pilipino, ang martsa patungo sa digmaan 
na pinamumunuan ng U.S. ay nangangahulugan ng karagdagang 
rehimentasyon sa pamamagitan ng sapilitang programa ng ROTC 
at isang malupit na kinabukasan bilang pambala sa kanyon ng mga 
pasimuno ng digmaan. Kaya, pahayag namin: EDCA durugin! 
U.S. bases palayasin! Imperyalismo Ibagsak! Militarismong bur- 
gis at imperyalistang digmaan, ibagsak! Compulsory ROTC, tutu- 
lan! Wala ni isang tao, ni isang sentimo para sa burgis na militar! 

Upang durugin ang EDCA, kailangan ng dambuhalang prole- 
taryong pakikibakang pandaigdigan, kabilang sa China, para 
mapalayas ang mga bandidong U.S. mula sa Pilipinas at sa buong 
West Pacific Rim. Ang mga makakaliwa at lider-manggagawa na 
tumatangging pumanig sa China laban sa imperyalistang 
pang-aalipin, tulad ng Akbayan at Makabayan, ay nakatayo sa 
kampo ng mga nagsasamantala sa atin at hindi kailanman 
makakakuha ng suporta ng mga manggagawa at magsasaka ng 
China. Samantala, ang naghaharing Partido Komunista ng China, 
na nagtataguyod sa programa ng “sosyalismo sa iisang bansa,” ay 
naghahangad lamang ng “mapayapang pagbangon” nito sa loob 
ng internasyunal na kaayusang dominado ng imperyalista at iti- 
nuturing ang rebolusyong panlipunan sa Pilipinas at sa iba pang 
dako bilang banta para makamit ang layuning iyon. Ang isang 
anti-imperyalistang alyansa ay magsisilbing pamukaw sa daan- 
daang milyong proletaryadong Tsino upang patalsikin ang para- 
sitikong burukrasya at agawin ang timon sa pinakamalaking 
bansa sa kasalukuyan kung saan ibinagsak ang kapitalismo. 

Tumitindi ang pagkadismaya ng mga militanteng manggagawa at 
kabataan sa mga pamunuan ng Akbayan, Makabayan, NAGKAISA 
at Trade Union Congress of the Philippines, na walang maihain na 
anumang solusyon para labanan ang mga atake ng burgesya pati 
mga bagong imperyalistang imposisyon kabilang ang Public Ser- 
vices Act, ang PUV Modernization Program, at Charter Change. Sa 
halip, itinataguyod ng mga burukrata sa paggawa at nagpapakilalang 
makakaliwang mga lider ang ideya na ang burgesyang Pilipino ay 
maaaring maging kaibigan at kaalyado ng mga manggagawa at mga 
inaapi sa paglaban para sa pambansa at panlipunang pagpapalaya. 

Sa mga anti-imperyalistang manggagawa at radikal na kabataan: 
katingat tayo sa mga burges na pulitiko tulad ni dating Pangulong 
Rodrigo Duterte, na nagpapanggap na kaibigan ng mga inaapi at 
tumututol sa imperyalistang digmaan! Ang mga Duterte ng Davao 
at ang kanilang mga katapat sa hilaga, sina Sen. Imee Marcos 
ng Ilocos at ang mga Mamba ng Cagayan, ang unang tatalikod 
at magkakanulo sa ating pakikibaka laban sa EDCA dahil likas 

sa kanila bilang miyembro ng neokolonyal na uring propitaryo 
na unahin ang pakinabang sa negosyo at makikitid na interes ng 
kanilang angkan kaysa kapakanan ng bansang inaapi. Anumang 
militanteng mobilisasyon ng mga manggagawa at mahihirap na 
hindi makontrol ng burgesya ay nararapat na kilalanin bilang 
panganib sa kapayapaan at katatagan ng lipunang Pilipino, na 
nakasandig sa paghihirap ng tao at saga-sagarang pagsasamantala 
sa paggawa sa mga plantasyon at mga export processing zone. 

Ang pagtataas ng rebolusyonaryong internasyunalistang ban- 
dila laban sa mga maka-imperyalista sa loob ng kaliwa at kilu- 
sang manggagawa ay magsisilbing sentro ng pagkakaisa para sa 
mga lumalaban sa imperyalismo sa hanay ng mga manggagawa 
at maralitang tagalunsod at kanayunan. Upang makamit ang 
pambansang industriyalisasyon, emansipasyon ng magsasaka at 
mapalayas sa bansa ang mga dayuhang base militar, kailangan ng 
ating pakikibaka ang pamunuang hindi nakagapos sa burgesyang 
salapsap ng Pilipinas o sa mga imperyalista. 

Sa mga militanteng manggagawa at anti-imperyalistang mag- 
aaral, iginigiit namin na ang mahalagang gawain ngayon ay ang 
ma-itatag ang isang tunay na partido komunista na may kakaya- 
hang isulong ang ating pakikibaka para sa pambansang pagpa- 
palaya tungo sa sosyalistang rebolusyon. Bilang unang hakbang, 
dapat nating linisin ang sarili nating bakuran: Patalsikin ang 
mga repormistang kunsintidor at mga tutang maka-US--tulad 
nina Sonny Matula (FFW), Joshua Mata (SENTRO), Mike C. 
Mendoza (TUCP), Elmer Labog (KMU) at Raoul Manuel (Kaba- 
taan)--mula sa kaliwa at kilusang manggagawa! 

Ang Pilipinas at China ay may iisang kaaway sa imperyalis- 
mong U.S. Nasa interes ng aping masa ng Pilipinas, ang mayor- 
yang anakpawis sa kapuluan, na bumuo ng anti-imperyalistang 
alyansa kasama ang mga manggagawang Tsino, magsasaka at 
kawal ng PLA. 

Bilang panimula, dapat nating kilalanin ang mga balakid sa 
pagpanday ng palabang alyansang ito. Una, sinasamantala ng 
imperyalismo ang mga hinanakit laban sa China na bunsod ng 
patakarang pandagat sa South China Sea ng Stalinistang rehimen 
sa Beijing, kung saan hinaharas ng mga awtoridad ng China ang 
mga mangingisda mula sa mga kalapit na bansa na nakikibahagi 
sa mga tradisyunal na lugar ng pangisdaan at ligtas na daungan sa 
hindi mabilang na henerasyon. Pangalawa, ang suporta ng China sa 
mga kinasusuklamang paksyon ng burgesya, tulad ng awtoritaryan 
na rehimen ni dating Pangulong Duterte, ay hindi nagpapabuti ng 
pagkakakilala sa Beijing sa hanay ng mga mamamayang anakpawis. 

Para sa mamamayang Tsino at masang Pilipino ang pagbuo 
ng anti-imperyalistang alyansang ito ay nangangahulugan ng 
pagtakwil sa mga panawagan para sa “zones of peace,” “non- 
interference” at “peaceful coexistence” sa mga imperyalista, na 
ipinaglalako ng mga Stalinista sa Beijing at mga makakaliwang 
Pilipino tulad ng Partido Manggagawa at Partido Lakas ng Masa. 
Hindi nito isinusulong ang ating pakikibaka laban sa imperya- 
lismo at digmaan. Ang kailangan natin ay isang rebolusyonar- 
yong programang internasyonalista. Sa minimum: 

e Mga anti-fishing barrier, baklasin! Magbayanihan---para sa 

ating lahat ang karagatan! 

e Magkaisang ipagtanggol ang South China Sea laban sa mga 

imperyalistang kaaway! 

e Mangingisdang Pilipino, ipamahagi ang polyetong ito sa PLA 

Navy/Maritime Militia ng China! 

Kung sumasang-ayon kayo sa mga rebolusyonaryong anti- 
imperyalistang posisyon sa pahayag na ito at nais ninyong maki- 
pagtalakayan kung paano makakamit ang nabanggit, mangya- 
ring lumiham sa: 

--Komite ng mga Korespondente sa Ultramar 
Spartakistang Grupo Pilipinas (SGPil) 
spartacist@spartacist.org 


